પાટણ સહિત સમગ્ર ઉત્તર ગુજરાતમાં ચાલુ વર્ષે ચોમાસુ નબળુ હોવાથી જેની અસર ખેતીના પાકો પર જોવા મળી રહી છે. મોટાભાગના વિસ્તારોમાં ચોમાસામાં વાવેતર કરવામાં આવેલા ખેતીપાકોને પૂરતો વરસાદ ન થતા મોટાપાયે નુકસાન પહોંચ્યું છે અને ખેતી પાકો પાણી વિના નિષ્ફળ ગયા છે. ઉત્તર ગુજરાતમાં ખાસ કરીને બીટી કપાસ અને દિવેલાનું મોટાપાયે વાવેતર થાય છે ત્યારે ચાલુ વર્ષે નબળા ચોમાસાના કારણે ખેતી પાકોનું ઉત્પાદન અગાઉના વર્ષોની સરખામણીએ ઘટવાની શક્યતાઓ વર્તાઈ રહી હોય ચાલુ વર્ષે દિવેલા અને બીટી કપાસના ભાવમાં પ્રતિમણ રૂપિયા ૨૦૦ જેટલો વધારો નોંધાયો છે.